**Утвърдил:**



**Ръководител на управляващия орган на**

**Програма за развитие на селските район за периода 2014-2020 г.**

|  |  |  |  |  |  |
| --- | --- | --- | --- | --- | --- |
| **Таблица за направените предложения и възражения в процеса на обществено обсъждане на проект на заповед за изменение на насоки за кандидатстване по процедура чрез подбор на проектни предложения № BG06RDNP001-6.003 „Развитие на услуги във всички сектори и други неземеделски дейности“ по подмярка 6.4.1. „Инвестиции в подкрепа на неземеделски дейности“ от мярка 6 „Развитие на стопанства и предприятия“ от Програма за развитие на селските райони за периода 2014-2020 г.** | | | | | |
| **№** | **Данни на подателя** | **Дата на получаване** | **Коментар/Предложение** | **Становище на УО на ПРСР** |
| 1. | Държавен фонд „Земеделие“ | 07.03.2025 г. | Предлагаме за проектите, за които административното производство все още не е приключило (напр.: върнати за преразглеждане от съд), в Раздел 18. Минимален и максимален срок за изпълнение на проекта от Условията за кандидатстване да бъде създадена нова т. 4, а именно:  4. Крайният срок по т. 1 и 2 за проектни предложения, одобрени след 30 юни 2024 г., е не по-късно от 1 септември 2025 г.  Считаме, че с това изменение ще се предостави разумен срок за изпълнение на проектите, одобрени след 30 юни 2024 г. Срокът за изпълнение на одобрените проекти за всички останали кандидати остава указан в т. 3 от Раздел 18. | Приема се |
| 2. | Министерство на финансите | 10.04.2025 г. | Видно от представените документи, измененията по двете процедури са свързани с въвеждането на относимите условия по Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis (Регламент (ЕС) 2023/2831), като в същото време са запазени условията по Регламент (ЕС) 1407/2013 на Комисията от 18 декември 2013 година относно прилагането на членове 107 и 108 от Договора за функционирането на Европейския съюз към помощта de minimis (Регламент (ЕС) 1407/2013). Уточнява се, че условията по Регламент (ЕС) 2023/2831 се прилагат за договори, сключени след 30 юни 2024 г.  С оглед постигане на съответствие на условията по двете процедури с разпоредбите на Регламент (ЕС) 2023/2831, правим следните бележки и предложения по представените документи:  По отношение на определения по-нисък размер на БФП за предприятията, които осъществяват автомобилни товарни превози, и свързаните с това други условия в Раздел 9 „Минимален и максимален размер на безвъзмездната финансова помощ за конкретен проект:“ и раздел 16 „Приложим режим на минимални/държавни помощи:“ на УК, бихме искали да обърнем внимание, че с Регламент (ЕС) № 2023/2831 не са въведени специални ограничения за тези предприятия. Обръщаме внимание също, че разходите за придобиване на товарни автомобили за сухопътен транспорт не са недопустими за подпомагане съгласно Регламент (ЕС) 2023/2831, каквото условие е разписано в т. 7 от Раздел 16.  Считаме, че текстът на т. 9 от раздел 16 от УК следва да се допълни с  “ от чл. 1, пар. 1 от Регламент (ЕС) № 2023/2831, както е посочено в разпоредбата на чл. 1, параграф 2 от същия регламент. | Приема се  Приема се по принцип. За да се спаси принципа на равно третиране на бенефициентите, сключили договор по Регламент (ЕС) 1407/2013 с тези по Регламент (ЕС) 2023/2831 запазваме условието за ограниченията за сухопътен транспорт. И двете категории бенефициенти са подоби проектно предложение при едни и същи ограничения към 2018 г. |
|  |  |  | По отношение на условието за натрупване с минимална помощ, получена по Регламент (ЕС) 2023/2832, разписано в т. 13, подт. б) от раздела за държавните помощи, считаме че същото следва да се приведе в съответствие с разпоредбата на чл. 5, пар. 1 от Регламент 2023/2831, като текста „..до тавана установен в посочения регламент.“ следва да бъде заличен. В посочената разпоредба на Регламента не е определен таван за натрупване с минимална помощ, получена по Регламент (ЕС) 2023/2832, но съгласно указания на ЕК, минималната помощ по Регламент (ЕС) № 2023/2831 може да се натрупва с минимална помощ по Регламент (ЕС) № 2023/2832 за период от три години до 1 050 000 EUR (т.е. 300 000 EUR по Регламент (ЕС) № 2023/2831 + 750 000 EUR по Регламент (ЕС) № 2023/2832). Това разяснение е част от указанието за попълване на приложената Декларация за минимални помощи – Приложение № 15А.  Предлагаме, в т. 16 от раздела за държавни помощи на УК, както и във всички раздели, където е посочено Приложение № 15, да се добави Приложение № 15А, съдържащо декларация за минимални помощи, разработена за целите на Регламент (ЕС) № 2023/2831 и приложена към пакета с документи за съгласуване. | Приема се  Приема се |
|  |  |  | Във връзка с въведеното задължение за бенефициентите да съхраняват документацията относно получената помощ de minimis за период от 10 години, считано от датата на която е предоставена последната индивидуална помощ по схемата, обръщаме внимание, че за разлика от Регламент № 1407/2013 в Регламент (ЕС) № 2023/2831 срокът за съхраняване на регистрираната информация за минималната помощ e 10 години от датата, на която е отпусната. Предвид изложеното, предлагаме УО да прецени необходимостта от редакция на т. 27 от раздел 16 на УК, както и на чл. 10, ал. 4 от Административния договор (за договори, сключени след 30 юни 2024 г.), и на т. 11 от Раздел 2 от Условията за изпълнение по процедурата.  В Административния договор, за договорите, сключени след 30 юни 2024 г. е посочено, че максималния размер на БФП е в размер на левовата равностойност на 300 000 евро за период от три години при спазване на условията на чл. 3 и 5 от Регламент (ЕС) 2023/2831. По наше мнение, посоченото не кореспондира с информацията в раздел 9 и 10 от УК, където определеният таван на БФП е левовата равностойност на 200 000 евро. С оглед на това, считаме че документът следва да се прецизира в това отношение.  В заключение, следва да имате предвид, че е необходимо администраторът на помощта да прилага подходящи контролни механизми, на базата на които да може да бъде проверено изпълнението на всяко от изискванията на Регламента спрямо отделните подпомагания в рамките на процедурите, така че да се гарантира изпълнението на всички условия на Регламент (ЕС) 2023/2831. | Приема се  Приема се  Приема се |
| 3 | Министерство на финансите | 12.05.2025 г. | В отговор на Ваше писмо, с което се представят за второ съгласуване изменени документи по горепосочените процедури за съответствието им с приложимите правила за държавните помощи, Ви уведомяваме за следното:  Приемаме мотивите за спазване на принципа за равно третиране на бенефициентите, изложени във връзка с нашия коментар относно включеното по процедурите условие за по-нисък размер на безвъзмездната помощ за предприятията, които осъществяват автомобилни товарни превози.  Считаме, че всички останали бележки и предложения, свързани с имплементиране на относимите правила на Регламент (ЕС) 2023/2831 на Комисията от 13 декември 2023 година относно прилагането на членове 107 и 108 от Договора за функционирането на Европейския съюз към помощта de minimis, изразени с наше писмо с изх. № 04-23-42 от 10.04.2025 г., са отразени в представените коригирани документи по двете процедури. |  |